cyanic-selkie/wikianc huggingface dataset:
Assassin's Creed
Assassin's Creed IV: Black Flag
Ներկայում խաղացողը կապ է հաստատում Աբսթերգո ձեռնարկության տեղեկատվական տեխնոլոգիայի մենեջեր՝ Ջոնի հետ։ Ջոնը համոզում է խաղացողին, որ իր ձեռնարկատերը գիտի ավելին, քան նրանք պատմում են և ոգևորում է նրանց հետազոտել ավելի մանրամասն։ Նա դասավորում է խաղացողի մուտքը Անիմուսի միջուկ, և այդ կետում էլ Յունոնան նյութականանում է։ Նա բացահայտում է, որ չնայած անհրաժեշտ էր բացել տաճարը կասեցնելու համար աղետը, աշխարհը պատրաստ չէր դրան, և նա չէր կարող ազդել դրա վրա։ Յունոնայի դիմակը պատռվում է ու նա մոտենում է, որ խաղացողին սպանի։ Բայց նախքան դա ինքն է սպանվում Աբսթերգոյի անվտանգության կողմից։ Ինչ վերաբերվում է Ռոբերթսին, նա ընդունում է, որ Քենուեյը չի տնօրինում ասսասինների և տամպլիերների հակամարտությունը և փոխարենը օգտագործում է ցանկացածին, ով ներկայացնում է իր լավագույն հնարավորությունը վերջին հասնելու համար։
Assassin's Creed Rogue
Գլխավոր հերոսը նախկին ասսասին Շեյ Պատրիկ Կոռմակն է, ով դարձել է տամպլիեր։ Խաղի գործողությունները տեղի են ունենում Հյուսիսային Ամերիկայում 1752-ից 1761 թվականներին, Յոթամյա պատերազմի ժամանակ։ Այն կոչված է լրացնելու Assassin's Creed III-ի և Black Flag-ի ընթացքում ընկած պատմության բացերը, ինչպես նաև կապված է Unity-ի հետ։
Assassin's Creed Unity
Սյուժեն ծավալվում է երիտասարդ ասսասին Առնո Վիկտոր Դորիանի շուրջը։ Նրա հորը սպանել են, երբ նա դեռ երեխա էր։ Հենց այդ օրը նա ծանոթանում է իր ապագա սիրած աղջկա՝ Էլիզա դե լա Սեռի հետ։ Շատ տարիներ անց նա դառնում է Էլիզայի հոր սպանության մեղավորը։ Էլիզայի հայրը Ֆրանսուա դե լա Սեռն էր՝ տամպլիերների միաբանության մեծ մագիստրոս։ Այդ հանցանքի համար նրան բանտարկում են Բաստիլիայում, որտեղ նա ծանոթանում է բանտարկյալ Պիեր Բելլեքի՝ ասսասինի հետ։ Երբ նրանք ազատ են արձակվում, Բելլեքը նրան հրավիրում է Եղբայրություն։ Որոշ ժամանակ անց պարզվում է, որ բոլոր իրադարձությունների հետևում կանգնած է տամպլիերների միաբանության մագիստրոս Ֆրանսուա Տոմա Ժերմենը։ Առնոն Էլիզայի հետ ներխուժում է Թամփլ և սպանում է Ժերմենին, սակայն մահանում է նաև Էլիզան։ Ներկայում ասսասինները հայտնում են խաղացողին, որ առաքելությունը կատարված է։+
Assassin’s Creed Syndicate
Սյուժեի կենտրոնում ասսասիններ Ջեյքոբ և Իվի Ֆրայերն են, ովքեր զույգ եղբայրներ են։ Նրանք գալիս են Լոնդոն, քաղաքը տամպլիերների իշխանությունից ազատելու համար։ Դրա համար Ջեյքոբը ստեղծում է սեփական փողոցային ավազակախումբը «Ագռավներ» անվանմամբ, և պայքար է սկսում մի ավազակախմբի հետ, որը կառավարվում էր տամպլիերների կողմից։ Այդ ընթացքում Իվին Լոնդոնում Հենրի Գրինի հետ փորձում է գտնել մի գտածո, որը ցանկանում էր ձեռք բերել տամպլիերների առաջնորը Քրոուֆորդ Սթարիկը։ Խաղի ընթացքում հերոսները հանդիպում են մի շարք պատմական անձանց՝ Չարլզ Դիքենս, Ալեքսանդր Բելլ, Չարլզ Դարվին, Կառլ Մարքս, Արթուր Կոնան Դոյլ, Բենջամին Դիզրայելի, թագուհի Վիկտորիա։
Ֆիլմեր
2009 թվականին YouTube կայքում հայտնվեց «Assassin's Creed: Lineage» կարճամետրաժ ֆիլմը, որը պատմում էի Էցիոյի հոր՝ Ջովաննի Աուդիտորեի մասին։
2012 թվականի հոկտեմբերին Ubisoft ընկերությունը հայտնեց New Regency-ի հետ համաձայնության ՝ համատեղ լիամետրաժ ֆիլմ նկարելու մասին, իսկ ֆիլմի դիստրիբյուտորը դարձավ 20th Century Fox ընկերությունը։
2013 թվականին ֆիլմի պրոդյուսերը դարձավ Ֆրենկ Մարշալը։ Գլխավոր դերը ստացավ Մայքլ Ֆասբենդերը («Անփառունակ սրիկաները», «Իքս մարդիկ։ Առաջին դաս») ։ Նկարահանումները ծրագրված էր սկսել 2014 թվականի օգոստոսին, իսկ ֆիլմի թողարկումը նշանակված էր 2015 թվականի օգոստոսի 7-ին ։ Ի սկզբանե ֆիլմի սցենարիստը Մայքլ Լեսլին էր , սակայն նրա սցենարը դուր չեկավ պրոդյուսերներին, և սցենարիստ դարձավ Սքոթ Ֆրենկը , որին էլ իր հերթին փոխարինեցին Ադամ Կուպերը և Բիլլ Քոլլաջը ։ Ռեժիսոր դարձավ Ջասթին Կուրզելը ։ 2015 թվականին դերասանական կազմին միացավ Մարիոն Քոտիարը։ Նկարահանումներին մասնակցեցին նաև Մայքլ Քեննեթ Ուիլյամսը և Արիանա Լաբեդը ։
2015 թվականի հունվարին ֆիլմի շնորհանդեսը տեղափոխվեց 2016 թվականի դեկտեմբերի 21-ին, իսկ 2015 թվականի փետրվարին հայտնի դարձավ ֆիլմի արտադրության մեկնարկի մասին ։ Ֆիլմը չի ունենալու ուղղակի կապ խաղերի հետ։ Գլխավոր հերոսը կդառնա Քալլում Լինչը (Մայքլ Ֆասբենդերի դերակատարմամբ), ով Ասսասն Ագիլարի հետնորդն է ։
Մուլտֆիլմեր
«Assassin’s Creed: Revelations — Animus Edition»-ի և «Assassin’s Creed: Revelations — Collectors Edition»-ի հատուկ հրատարակումների մեջ մտնում է «Assassin's Creed: Embers» մուլտֆիլմը, որը պատմում է արդեն ծեր Էցիոյի կյանքի վերջին տարիների մասին։
Գրքեր և կոմիքսներ
2010 թվականի նոյեմբերին դուրս եկավ «Assassin’s Creed: The Fall» երեք կոմիքսներից առաջինը։
Խաղի առաջին մասից հետո լույս տեսավ «Assassin's Creed: Graphic Novel» կոմիքսը, երկրորդ մասից հետո՝ «Assassin's Creed: Renaissance» վեպը նրա մոտիվներով։ «Եղբայրություն»-ից հետո դուրս եկավ «Assassin’s Creed: Brotherhood» վեպը։ 2011 թվականի հուլիսին դուրս եկավ «Assassin's Creed: The Secret Crusade» վեպը առաջին խաղի մոտիվներով, բայց շարունակությամբ ։
2011 թվականի ամռանը տեղի ունեցավ «Assassin's Creed: The Chain» կոմիքսի անոնսը, որը Դանիել Քրոսի և Նիկոլայ Օռլովի պատմության շարունակությունն էր։ 2012 թվականի դեկտեմբերին հրատարակվեց «Assassin's Creed: Forsaken» գիրքը, որի գործողությունները պտտվում են չորրորդ խաղի և մինչև 3 խաղը տեղի ունեցած իրադարձությունների շուրջը։ Գլխավոր հերոսը Հեյթեմ Քենուեյն է։
2013 թվականի հոկտեմբերի 31-ին դուրս եկավ Բրենդոն Ֆլետչերի «Assassin's Creed: Brahman» կոմիքսը, որի գործողությունները տեղի են ունենում Հնդկաստանում, XIX դարում ։
2013 թվականի օգոստոսին ճապոնական «Jump» ամսագրում հրապարակվեց «Assassin’s Creed 4: Black Flag» մանգան։
Արտաքին հղումներ
Կատեգորիա:Համակարգչային խաղերի սերիաներ
Կոնդե ան Բրի
Կոնդե ան Բրի (Condé-en-Brie), համայնք Ֆրանսիայի Պիկարդիա մարզի Էնա գավառում։ Մտնում է Էսոմ սյուր Մարն կանտոնի կազմի մեջ։ Հանդիսանում է Շատո Տերրի շրջանի կոմունա։
Համայնքի INSEE կոդ՝ 02209։
Բնակչություն
Համայնքի բնակչությունը 2011 թվականին կազմում էր 659 մարդ։
Տնտեսություն
2011 թվականի տվյալներով՝ աշխատունակ տարիքի 404 մարդկանցից (15-64 տարեկան) 305-ը տնտեսապես ակտիվ էին, 99-ը՝ ոչ ակտիվ (ակտիվության ցուցանիշը՝ 75,5 %, 1999 թվականին եղել է 65,3 %)։ 305 աշխատունակ բնակիչներից 263-ը աշխատում էին (143 տղամարդ և 120 կին), անաշխատանք էին 42-ը (21 տղամարդ և 21 կին)։ 91 անգործունակ մարդկանցից 21-ը աշակերտներ կամ ուսանողներ էին, 40-ը՝ թոշակառու, 38-ը անաշխատունակ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ
Խուան Բերմուդո
Խուան Բերմուդո (Juan Bermudo, ), երաժշտության իսպանացի տեսաբան, վիուելահար, կոմպոզիտոր, ֆրանցիսկյան միաբանության անդամ։
Կենսագրություն
Բերմուդոյի մասին կենսագրական տեղեկություններն աղքատիկ են (դրանք վերցված են բացառապես իր իսկ ստեղծագործություններից)։ Ծագել է ապահով ընտանիքից։ 1525 թվականին Սևիլիայում ընդունվել է ֆրանցիսկյան միաբանություն, այնուհետև ազատ Ալկալա դե Էնարեսի համալսարանի արվեստների ֆոկուլտետում ուսումնասիրել ճշգրիտ գիտություններ։ 1524-1534 թվականներին այցելել է Տոլեդոյի մայր տաճար և հիացել տեղի երգիչների իմպրովիզային պոլիֆոնիայով։ Հայտնի են նաև Գրանադայի պալատի կապելմայստեր Բեռնարդինոյի հետ (Bernardino de Figueroa, մահացել է 1571) Բերմուդոյի խորհրդակցությունները։ Մեկ այլ կարևոր խորհրդատու եղել է կոմպոզիտոր Կրիստոբալ դե Մորալեսը։ 1550 թվականին Բումադոն այցելել է Մոնտիլիեի (Անդալուզիա) կլարիսինյան եկեղեցի` աբբայությանը նվիրելով իր տրակտատներից մեկը։ 1560 թվականի հունիսի 24-ին Անդալուզիայի ֆրանցիսկյան թեմում ընտրվել է ղեկավար պաշտոնում։ Խուան Բերմուդոյի մահվան տարեթիվն ու վայրը հայտնի չեն։
Ստեղծագործություն
Բերմուդոյի աշխատությունում առավել արժեքավոր է գործիքների նկարագրությունը, որտեղ մանամասն ներկայացվում են վուելան, ինչպես նաև ստեղնաշարային գործիքներ, քնար և այլն ։ Երաժշտության տեսության տեսանկյունից կարևոր է երրորդ գիրքը, որտեղ հեղինակը քննարկում է տեմպերացիայի խնդիրները, նոտագրությունը, երաժշտական կոպոզիցիայի տեխնիկան` հատկապես ինտաբուլյացիան։ Հինգերորդ գիրքը, որը նվիրված է եկեղեցական տոների ուսմունքին, այդ թվում` դրանց կիրառմանը բազմաձայն երգեցողության մեջ, սկսվում է Կրիստոբալ դե Մորալեսի արժեքավոր ներածությամբ (թվագրված է 1550 թվականի հոկտեմբերի 20-ին) ։ Առաջին գիրքը որոշ չափով երաժշտության գեղագիտության ու բարոյագիտության ավանդական շարադրություն է (օրինակ` դիտարկված է երգչի ու երաժշտի տարբերությունը), անունների ծագումնաբանության պատմական էքսկուրսիա, երաժշտության դասակարգման հարցերի քննարկում։ Ժամանակի նշանավոր հեղինակություններից ում հղում է կատարում Բերմուդոն, փիլիսոփաներ Յակոբ Ֆաբերն է, Ջորջո Վալան, երաժիշտներ Գաֆուրին և Գլարեանը։
Բերմուդոն իր տրակտատը համարել է իր կյանքի գլխավոր աշխատությունը։ Հետազոտությունների միջանկյալ արդյունքները նա հրատարակել է որպես առանձին գործեր։ Այսպես` 1549 թվականին հրատարակվել է տրակտատների առաջին գիրքը («Libro primero»), որն իր չափերով գրեթե հավասար է հաջորդ հինգ գրքերին միասին վերցված, իսկ հաջորդ տարի հրատարակել է Երկրորդ գրքից մի հատված` «Arte tripharia» անունով։
Բերմուդոն «Mira Nero de Tarpeya» ռոմանսի հեղինակն է` ձայնի և վիուելայի համար, ինչպես նաև երգեհոնի համար կաթոլիկ հանրահայտ հիմների պոլիֆոնիկ մշակումների, որոնցից են` «Conditor alme siderum», «Ave maris stella» և «Vexilla regis prodeunt» :
Ստեղծագործություններ
Բերմուդոյի բոլոր տրակտատները գրված են իսպաներենով։
Արտաքին հղումներ
Կատեգորիա:Իսպանացի երաժիշտներ Կատեգորիա:Իսպանացի երաժշտական գործիչներ Կատեգորիա:Իսպանացի կոմպոզիտորներ
Կամասարի
Կամասարի (Camaçari), համայնք Բրազիլիայում, մտնում է Բաիա նահանգի մեջ։ Մի մաս է կազմում Սալվադոր նահանգի մեծ մարզը։ Մտնում է տնտեսական կարգավիճակ ունեցող Սալվադորի գավառի մեջ։ Բնակչությունը կազմում է 220 495 մարդ, ըստ 2006 թվականի տվյալների։ Տարածքը կազմում է 759,802 կմ2։ Բնակչության խտությունը՝ 290,2 մարդ/կմ²։
Վիճակագրություն
Կատեգորիա:Բրազիլիայի բնակավայրեր Կատեգորիա:Բաիա նահանգի բնակավայրեր
Կոնդե լեզ Օտրի
Կոնդե լեզ Օտրի (Condé-lès-Autry), համայնք Ֆրանսիայի Շամպայն-Արդեն մարզի Արդեններ գավառում ։
Աշխարհագրություն
Գտնվում է Փարիզ քաղաքից 190 կմ արևելք, Շալոն ան Շամպայն քաղաքից 50 կմ հյուսիս-արևելք, Շառլվիլ Մեզիեր քաղաքից 60 կմ հարավ։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 52 աշխատունակ (15-64 տարեկան) բնակիչ, որոնցից ակտիվ էին 41-ը, իսկ ոչ ակտիվները` 11։ Ակտիվության ցուցանիշը կազմում է 78,8 %։ 41 աշխատունակ մարդկանցից աշխատել է 35 անձ (21 տղամարդ և 14 կին)։ Գործազուրկ են եղել 6 անձ (3 տղամարդ և 3 կին)։ 11 անաշխատունակներից 4-ը եղել են աշակերտներ կամ ուսանողներ, 2-ը` թոշակառուներ, իսկ 5-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
Ուստ-Վիմսկի շրջան
Ուստ-Վիմսկի շրջան (Усть-Вымский район, Емдін район), մունիցիպալ շրջան Ռուսաստանի Դաշնության Կոմի Հանրապետությունում։
Ստեղծվել է 1929 թվականին։ Վարչական կենտրոնը՝ Այկինո ։
Աշխարհագրություն
Շրջանի տարածքի մակերեսը կազմում է 4775 կմ²։
Բնակչություն
2010 թվականի մարդահամարի արդյունքներով շրջանում բնակվում էր 30674 մարդ։ Բնակչության խտությունը կազմում էր 6,42 մարդ/կմ²։
Արտաքին հղումներ
Կատեգորիա:Կոմի Հանրապետություն Կատեգորիա:Ռուսաստանի շրջաններ ըստ դաշնային սուբյեկտների
Կալիումի մետաարսենատ
Կալիումի մետաարսենատ, անօրգանական միացություն, մետաարսենական թթվի և կալիումի աղը։ Քիմիական բանաձևն է՝ KAsO_3։ Անգույն բյուրեղային նյութ է։
Ֆիզիկական հատկություններ
Կալիումի մետաարսենատը իրենից ներկայացնում է անգույն բյուրեղներ։ 530°С ջերմաստիճանում անցում է կատարում β-KAsO3 ձևի, որը կարելի է անմիջապես սառեցնելով ստանալսենյակային ջերմաստիճնում մետաստաբիլ վիճակում գտնվող γ-KAsO3։
Գրականություն
Կատեգորիա:Կալիումի միացություններ Կատեգորիա:Արսենաթներ
Սաբոտաժ
Սաբոտաժ (sabotage՝ փայտե կոշիկներով (սաբո) թխթխկացնել), որոշակի պարտականությունների դիտավորյալ չկատարումը կամ անփույթ կատարումը ։
Աշխատանքի վայրում սաբոտաժն արդյունավետության դիտավորյալ իջեցնումն է՝ աշխատանքային պայմաններում որոշ փոփոխությունների հասնելու նպատակով։ Այն անձը, որը ներգրավված է սաբոտաժի մեջ, կոչվում է սաբոտաժավոր (վնասարար)։ Վերջիններս փորձում են թաքցնել իրենց ինքնությունը՝ ելնելով իրենց գործողությունների հետևանքներից։
Անվան ծագում
«Սաբոտաժ» բառն առաջացել է 19-րդ դարի սկզբին ֆրանսերեն «sabotage» բառից։ Երբեմն ասվում է, որ որոշ բանվորներ իրենց սաբոները շպրտում էին սարքավորումների մեջ՝ դրանք վնասելու նպատակով, սակայն այս կարծիքը ընդունված չէ ծագումնաբանների շրջանում ։
Ֆրանսալեզու գրականությունում այս բառն առաջին անգամ օգտագործվել է 1808 թվականին Դ'Օտելի (D'Hautel) «Dictionnaire du Bas-Langage ou manières de parler usitées parmi le peuple» բառարանում ։
«Սաբոտաժել» բառն օգտագործվել է 1873-1874 թվականներին Էմիլ Լիտրեի «Ֆրանսերեն բառարան»-ում (Dictionnaire de la langue française) ։ Սակայն այն «դիտավորյալ կամ չարակամ վնաս հասցնել սեփականությանը» կամ «դանդաղ աշխատել» իմաստով իսկապես սկսել է օգտագործվել 19-րդ դարի վերջին։ 1897 թվականին հայտնի սինդիկատոր և անարխիստ Էմիլ Պուժեն իր «Le Père Peinard» ամսագրում գրել է․ «action de saboter un travail» (աշխատանքը սաբոտաժելու գործողություն), իսկ 1911 թվականին՝ «Le Sabotage» («Սաբոտաժ») անվամբ գիրքը ։
Արտաքին հղումներ
Կատեգորիա:Հանցագործություններ Կատեգորիա:Ակտիվիզմ Կատեգորիա:Սեփականության դեմ հանցագործություններ Կատեգորիա:Հեղափոխական մարտավարություն Կատեգորիա:Ֆրանսերեն բառեր և արտահայտություններ
Քամին ունայնության
Քամին ունայնության, 1989 թվականին «Հայֆիլմ» կինոստուդիայի կողմից նկարահանված հայկական ֆիլմ ։
Սյուժե
Երկու ընկերներ որոշում են այցելել մի քանի տարի առաջ Հայաստանը լքած իրենց ծանոթներին, որոնք երջանկություն գտնելու հույսով հայտնվել են Մոսկվայում, Տալլինում, Հեռավոր Արևելքում։
Դերերում
Վ. Անանյան, Հ. Խաչատրյան, Ռ. Ստեփանյան, Լ. Ավետիսյան, Լ. Գոմոլկո, Ռ. Խաչատրյան, Ա. Եղիկյան, Վ. Չալդրանյան, Մ. Պողոսյան, Վ. Մսրյան, Ա. Խաչատրյան
Davichi (խումբ)
Davichi (հանգըլ՝ 다비치), հարավկորեական դուետ, որի անդամներն են Լի Հե Ռին ու Կան Մին Կյոնը։ Դուետը կազմվել է 2008 թվականին «Mnet Media» գործակալության կողմից։
2008-2010 թվականներ։ «Amaranth», «Davichi in Wonderland» և «Innocence»
2008 թվականի փետրվարի 4-ին դուետը թողարկում է իր առաջնելույթային «Amaranth» ալբոմը։ Գլխավոր «I Hate You, I Love You» երգը արժանացել է «Cyworld Digital Music»-ի «Ամսվա երգ» մրցանակին։ «I Hate You, I Love You» երգի պրոմոշրջագայության ավարտից հետո, դուետը վերադառնում է «Sad Promise» երգի պրոմոշրջագայությամբ։ 2008 թվականի հուլիսի 8-ին Davichi-ն թողարկում է վերահրատարակված առաջին ալբոմը «Vivid Summer Edition» անունով ու «Love and War» գլխավոր երգով։
Քամին ունայնության
Ծանոթագրություններ
Կատեգորիա:Հայկական ֆիլմեր Կատեգորիա:Խորհրդային ֆիլմեր Կատեգորիա:1989 ֆիլմեր Կատեգորիա:Հարություն Խաչատրյանի ֆիլմեր Կատեգորիա:«Հայֆիլմ» ստուդիայի ֆիլմեր
Davichi (խումբ)
2008-2010 թվականներ։ «Amaranth», «Davichi in Wonderland» և «Innocence»
2008 թվականին դուետը հաղթում է «Լավագույն նորեկ արտիստ» անվանակարգում այնպիսի միջոցառումների ժամանակ, որոնցից են «Mnet Asian Music Awards»-ը, «Golden Disk Awards»-ը և «Seoul Music Awards»-ը  ։
2010 թվականի ապրիլի 30-ին թողարկվում է դուետի նոր «Innocence» մինի ալբոմի անոնսը, որի գլխավոր սինգլը «Time, Please Stop»-ն էր ։ Մայիսի 6-ին մինի ալբոմը թողարկվում է վաճառման ։ Երեք օր անց թողարկվում է «Time, Please Stop» երգի տեսահոլովակը, որտեղ նկարահանվել էր T-ara խմբի անդամ Ըն Ջոնը։
2011-2012 թվականներ։ «Love Delight»
2011 թվականի օգոստոսի 16-ին հայտնվում է տեղեկություն այն մասին, որ դուետը պետք է թողարկի իր երրորդ «Love Delight» անունով մինի ալբոմը ամսվա վերջին ։ 2011 թվականի օգոստոսի 27-ին դուետի գործակալությունը հայտնում է, որ ալբոմը ներբեռնվել է համացանց։ Չնայած նրան, որ համացանց ներբեռնված ալբոմը շատ արագ է տարածվում կայքերում, գործակալությունը չի տեղափոխում ռելիզի ամսաթիվը ։ Օգոստոսի 29-ին թողարկվում է Davichi-ի երրորդ մինի ալբոմը «Don’t Say Goodbye» գլխավոր երգով ։ Երեք շաբաթների ընթացքում երգը զբաղեցնում է կորեական Gaon Digital և Billboard հիթ-շքերթների քեյ փոփ երգերի թեժ հարյուրակում առաջին տեղը ։
2013 թվական։ «Mystic Ballad» և «Be Warmed»
2013 թվականի փետրվարի 27-ին թողարկվում են դուետի երկրորդ «Mystic Ballad» անունով ստուդիական ալբոմի պրոմոնկարները։ Նկարների վրայի տեղեկությունը հայտնում էր, որ ալբոմը կթողարկվի մարտի 20-ին և ձայնագրման ժամանակ համագործակցել է Duble Sidekick-ի, Verbal Jint-ի, Ջունգ Սուկ Վոնի ու Ռյու Ջե Հյունի հետ ։ Մարտի 3-ին թողարկվել է գլխավոր «Turtle» երգի տեսահոլովակը 5dolls խմբի Հե Յոնի հետ ։ Երգը շատ արագ զբաղեցնում է հիթ-շքերթների առաջատար հորիզոնականները և Gaon հիթ-շքերթի առաջին հորիզոնականը ։ Մարտի 18-ին թողարկվում է «Just the Two of Us» տեսահոլովակը ։ Մի քանի ժամ անց վաճառքի է դուրս գալիս ալբոմն ու ռելիզից անմիջապես հետո գլխավորում է կորեական հիթ-շքերթները ։ «Just the Two of Us» երգի պրոմոշրջագայությունը սկսվում է մարտի 21-ին M! Countdown հաղորդման բեմում ։ Մարտի 28-ին դուետը զբաղեցնում է առաջին հորիզոնականը M! Countdown շոուում, և նրանք ստանում են առաջնելույթից հետո թվով 15-րդ երաժշտական մրցանակը ։
Ապրիլի 1-ին Davichi-ն թողարկում է իր «Be Warmed» (Verbal Jint-ի հետ) թվային սինգլը և նույնանուն երաժշտական տեսահոլովակ ։ Երգը պետք է ներառվեր «Mystic Ballad» ալբոմում, սակայն անհայտ պատճառներով թրեքը հանվում է ալբոմի կազմից ։ Երգը հայտնի է դառնում Հարավային Կորեայում ու զբաղեցնում է առաջին հորիզոնականները երաժշտական հիթ-շքերթներում, այդ թվում ստանալով «all-kill» կոչումը ։
Ավետիք Իսահակյանի հուշարձան (Գյումրի)
Ավետիք Իսահակյանի հուշարձան, գտնվում է Շիրակի մարզի Գյումրի քաղաքի թատերական հրապարակում, Գյումրիի Վարդան Աճեմյանի անվան պետական դրամատիկական թատրոնի շենքի առջև։ Հուշարձանը տեղադրվել է 1975 թվականին։ Ընդգրկված է Գյումրիի պատմության և մշակույթի անշարժ հուշարձանների ցանկում ։
Ծանոթագրություններ
Կատեգորիա:Շիրակի մարզի հուշարձաններ Կատեգորիա:Նիկողայոս Նիկողոսյանի քանդակներ
Լևաշկա (Իլեզայի վտակ)
Լևաշկա (Левашка), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Իլեզա գետի աջ ափում՝ 45 կմ հեռավորության վրա։ Գետի երկարությունը 18 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Կարապետ Բալյան
Կարապետ Ամիրա Բալյան, նաև Գարաբետ Ամիրա Բալյան (Garabet Amira Balyan, ), հայ ճարտարապետ՝ Բալյանների հայտնի ընտանիքից, ով ստեղծագործել է Օսմանյան կայսրությունում։
Կենսագրություն
Կարապետ Բալյանը ծնվել է Կոստանդնուպոլսում 1800 թվականին՝ ճարտարապետ Գրիգոր Բալյանի և Սողոմե Սևերյանի ընտանիքում։ Հոր մահանալու պահին Կարապետը դեռևս չուներ զգալի փորձառություն, որպեսզի զբաղեցներ նրա տեղը։ Այդ իսկ պատճառով Կարապետը ծառայության է մտնում քեռու՝ Մասոն Հովհաննես Սևերյանի մոտ, որը նույնպես ճարտարապետ էր։
Կարապետը ծառայել է երեք սուլթանի մոտ՝ Մահմուդ II, Աբդուլ Մեջիդ և Աբդուլ Ազիզ։ Շատ շինություններ է կառուցել Ստամբուլում։ Ամենահայտնի աշխատանքների թվում է Դոլմաբահչեն, որը կառուցել է ավագ որդու՝ Նիկողոս Բալյանի հետ միասին ։ Հաջորդ հայտնի աշխատանքը Բեյլերբեյի պալատն է, որը կառուցել է մյուս որդու՝ Սարգիս Բալյանի հետ։
Կարապետ Ամիրա Բալյանը ակտիվորեն մասնակցում էր հայկական համայնքային կյանքի կրթական և վարչական գործերին, ինչպես նաև զբաղվում էր գիտահետազոտական աշխատանքով՝ ուսումնասիրելով հայկական ճարտարապետությունը։ Նրա չորս որդիները նույնպես ընտրեցի հոր գործը և ճարտարապետներ դարձան՝ Նիկողոսը, Սարգիսը, Հակոբը և Սիմոնը։
Կարապետն իր մահկանացուն կնքում է 1866 թվականի նոյեմբերի 15-ին՝ սրտային անբավարարությունից ։
Անձնական կյանք
Կարապետ Բալյանն ամուսնացել է երկու անգամ։ Առաջին կնոջ անունը Նազենի (Նազեմի) Բաբայան էր, իսկ երկրորդինը՝ Մարիցե։ Երկու կնոջից նա ունեցավ 11 երեխա՝ 6 որդի և 5 դուստր ։
Ծանոթագրություններ
Կատեգորիա:Օսմանյան կայսրության անձինք Կատեգորիա:Հայ ճարտարապետներ Կատեգորիա:Հայերն Օսմանյան կայսրությունում Կատեգորիա:Ստամբուլում ծնված անձինք
Բեատրիս Ռուբինյան
Ունեցել է 2 եղբայր՝ Թորոս և Լևոն, ովքեր հաջորդաբար ժառանգել են Ռուբինյանների գահը ։
Երբ Լևոն Ա-ն իր կնոջ և որդիներ՝ Թորոսի ու Ռուբենի հետ միասին գերվում է Բյուզանդիայի կողմից և տեղափոխվում Կոստանդնուպոլիս Բեատրիսը իր կրտսեր եղբորորդիներ Ստեփանին և Մլեհին տեղափոխում է Եդեսիայի կոմսություն մինչև Թորոսի փախուստը։
Ծանոթագրություններ
Կատեգորիա:Ռուբինյաններ Կատեգորիա:Եդեսիայի կոմսուհիներ
Ֆաթոս Տարիֆա
Ֆաթոս Տարիֆա (Fatos Tarifa, ), ալբանացի սոցիոլոգ և դիվանագետ։
Կրթություն
Տարիֆան ունի փիլիսոփայության դոկտորի 2 աստիճան՝ քաղաքագիտության (Տիրանայի համալսարան) և սոցիոլոգիայի (Չապել-Հիլլում Հյուսիսային Կառոլինայի համալսարան)։ 1981 թվականից դասավանդել է Տիրանայի համալսարանի քաղաքագիտության և իրավագիտության դպրոցում, որտեղ զբաղվել է նաև հետազոտությամբ։ 1992 թվականին Չապել-Հիլլում Հյուսիսային Կառոլինայի համալսարանի սոցիոլոգիայի դեպարտամենտի կողմից ստացել է Ֆուլբրայթի ծրագրի դրամաշնորհ։
Գործունեություն
Տարիֆան ավելի քան 45 գրքերի և ամսագրերում 90 հոդվածների հեղինակ է։ Նրա գրքերն ու հոդվածներն ընդգրկում են տարբեր թեմաներ՝ Արևելյան Եվրոպայում դեմոկրատիայի և սոցիալական փոփոխության անցնելուց մինչև մարդկային հասարակության ու միջազգային հարաբերությունների զարգացում։ 1998 թվականին նա դարձել է Չապել-Հիլլի «Sociological Analysis» ամսագրի գլխավոր խմբագիր՝ այդ պաշտոնում մնալով 15 տարի։ «Journal of Social Sciences» և «Journal of Applied Social Science» հրատարակությունների միջազգային խորհրդատվական խորհրդի անդամ է։ Ալբանիայում հայտնի է նաև որպես ոչ միայն սոցիոլոգիայի՝ իբրև գիտության, այլև երկրի բուհերում դասավանդվող ուսումնական գիտաճյուղի հիմնադիր։ Ստացել է «ալբանական սոցիոլոգիայի հայր» մականունը։
Գրականություն
Կատեգորիա:Ալբանիայի սոցիոլոգներ Կատեգորիա:Ալբանիայի դեսպաններ Կատեգորիա:20-րդ դարի տղամարդ գրողներ Կատեգորիա:Տիրանայի համալսարանի շրջանավարտներ
Ավետիք Իսահակյանի կիսանդրի (Գյումրի)
Ավետիք Իսահակյանի կիսանդրի, գտնվում է Շիրակի մարզի Գյումրի քաղաքում՝ Ավետիք Իսահակյանի տուն-թանգարանի բակում։ Կիսանդրին տեղադրվել է 1975 թվականին ։ Ընդգրկված է Գյումրիի պատմության և մշակույթի անշարժ հուշարձանների ցանկում։
Ծանոթագրություններ
Կատեգորիա:Շիրակի մարզի հուշարձաններ Կատեգորիա:Խաչատուր Իսկանդարյանի քանդակներ
Ուստ-Ցիլմայի շրջան
Ուստ-Ցիլմայի շրջան (Усть-Цилемский район, Чилимдін район), մունիցիպալ շրջան Ռուսաստանի Դաշնության Կոմի Հանրապետությունում։
Ստեղծվել է 1929 թվականին։ Վարչական կենտրոնը՝ Ուստ-Ցիլմա ։
Աշխարհագրություն
Շրջանի տարածքի մակերեսը կազմում է 42500 կմ²։
Բնակչություն
2010 թվականի մարդահամարի արդյունքներով շրջանում բնակվում էր 13615 մարդ։ Բնակչության խտությունը կազմում էր 0,32 մարդ/կմ²։
Արտաքին հղումներ
Կատեգորիա:Կոմի Հանրապետություն Կատեգորիա:Ռուսաստանի շրջաններ ըստ դաշնային սուբյեկտների
Բոտուլոտոքսին
Բոտուլոտոքսինը հայտնի ամենաարագ ազդող մահացու թույնն է։ Մարդու համար միջին մահացու չափաքանակը (LD50) կազմում է 1.3–2.1 նգ/կգ ներերակային կամ միջմկանային ներարկման դեպքում և 10–13 նգ/կգ կուլ տալու պարագայում ։
Կա բոտուլոտոքսինի ութ՝ A-H, տեսակ։ A և B տեսակները կարող են մարդկանց մոտ հիվանդություններ առաջ բերել։ Դրանք օգտագործվում են նաև առևտրային նպատակներով և բժշկության մեջ ։ C–G տեսակները ավելի քիչ են տարածված։ E և F տեսակները կարող են մարդկանց հիվանդություն առաջացնել, մինչդեռ մյուս տեսակները առաջացնում են կենդանիների հիվանդություն ։ H տեսակը համարվում է աշխարհի ամենամահացու միացությունը. գրամի մեկ միլիարդերորդ (2նգ) մասը կարող է հանգեցնել չափահաս մարդու մահվան ։ Բոտուլոտոքսիններ A-ն և B-ն օգտագործվում են բժշկության մեջ տարբեր մկանային ջղաձգությունների (սպազմեր) և մկանների գերակտիվությամբ բնութագրվող հիվանդությունների բուժման համար։ Առևտրային ձևը, ի թիվս այլ ձևերի, վաճառվում է Բոտոքս ապրանքանիշի տակ ։
Բժշկական կիրառություններ
Բոտուլոտոքսինը օգտագործվում է մի շարք խնդիրներ բուժելու համար։
Մկանային պլաստիկություն
Բոտուլոտոքսինը օգտագործվում է գերակտիվ մկանային շարժումներով բնութագրվող մի շարք հիվանդությունների բուժման համար, այդ թվում՝ հետկաթվածային կարկամության, ողնուղեղային վնասվածքին հաջորդած կարկամության, գլխի և պարանոցի, կոպերի , հեշտոցի , վերջույթների, ծնոտի և ձայնալարերի ջղաձգության բուժման համար։ Բոտուլոտոքսինը նաև օգտագործվում է կծկված մկանները, այդ թվում՝ կերակրափողի , ծնոտի , միզային համակարգի ստորին հատվածի օրգանների և միզապարկի մկանները, կամ հետանցքի սեղմումը (ինչը կարող է սրացնել հետանցքի ճաքը ) թուլացնելու համար։ Այն կարող է օգտագործվել նաև շլության դեպքում ։ Բոտուլոտոքսինը արդյունավետ է նաև ռեֆրակտերային գերակտիվ միզապարկի բուժման համար ։
Այլ մկանային խանգարումներ
Շլության պատճառը աչքերը շարժող մկանների չհամաձայնեցված աշխատանքն է և կարող է շտկվել՝ թուլացնելով չափազանց ուժեղ ձգող մկանը կամ այն մկանը, որի հակառակ մկանը թուլացել է հիվանդության կամ վնասվածքի պատճառով։ Թույնի ներարկումից թուլացած մկանը մի քանի ամիս անց վերականգնվում է կաթվածից և անհրաժեշտություն է առաջանում կրկնել ներարկումը։ Ինչևէ, մկանները հարմարվում են այն երկարությանը, որով երկարատև պահվել են, հետևաբար, եթե կաթվածահար արված մկանը ձգվում է իր անտագոնիստի կողմից, այն երկարում է, մինչդեռ անտագոնիստը կարճանում է՝ հանգեցնելով մշտական էֆեկտի։ Եթե առկա է լավ բինոկուլյար տեսողություն, ուղեղի շարժողական ձուլման մեխանիզմը, որը աչքերն ուղղում է երկու աչքի տեսադաշտում գտնվող առարկայի վրա, կարող է կայունացնել աչքերի շտկված դիրքը։
2014 թվականի հունվարին Մեծ Բրիտանիայի Դեղերի և առողջապահության արտադրանքների կարգավորիչ գործակալությունը թույլատրել է բոտուլոտոքսինը օգտագործել՝ չափահասների մոտ կաթվածի հետևանքով առաջացած ծնկի սահմանափակ շարժումները բուժելու համար ։
2016 թվականի հուլիսին Ամերիկայի Միացյալ Նահանգների Սննդի և դեղերի գործակալությունը (ՍԴԳ) թույլատրեց աբոբոտուլոտոքսինА-ի ներարկումը երկու տարեկանից բարձր տարիքի երեխաների մոտ՝ ոտքի կարկամությունը բուժելու համար ։
Միգրեն
2010 թվականին ՍԴԳ-ն թույլատրեց բոտուլոտոքսինի միջմկանային ներարկումները քրոնիկ միգրենի կանխարգելիչ բուժման համար ։
Կոսմետիկա
Կոսմետիկայում բոտուլոտոքսինը դեմքի կնճիռները հարթելու ապահով և արդյունավետ միջոց է, հատկապես դեմքի վերին մեկ երրորդի համար ։ Բոտուլոտոքսինի ներարկումը դեմքի կնճիռների տակ գտնվող մկանների մեջ թուլացնում է այդ մկանները և հարթեցնում դրանցից վերև գտնվող մաշկը ։ Կնճիռների հարթվելը սովորաբար տեսանելի է դառնում բուժումից երեք օր հետո և առավելագույնս արտահայտվում է ներարկումից երկու շաբաթ հետո ։ Մկանները աստիճանաբար վերականգնում են իրենց ֆունկցիան և վերադառնում նախկին տեսքին ներարկումից երեքից չորս ամիս հետո ։ Մաշկի հարթված տեսքը կարելի է պահպանել՝ ներարկումները շարունակաբար կրկնելով ։.
Այլ
Բոտուլոտոքսինը կիրառվում է նաև գերակտիվ նյարդային խանգարումները, այդ թվում՝ առատ քրտնարտադրությունը, նեյրոպատիկ ցավը և որոշ ալերգիկ ախտանիշներ բուժելու համար ։ Բացի այդ՝ բոտուլոտոքսինը փորձարկվում է քրոնիկ ցավի բուժման համար ։
Նոր Զելանդիայի պատմություն
Նոր Զելանդիայի պատմությունը ըստ տարբեր աղբյուրների՝ սկսվել է մոտ յոթ հարյուր տարի առաջ։ Հոլանդացի ծովագնաց Աբել Թասմանը առաջին եվրոպացին էր, որը եղավ Նոր Զելանդիայի տարածքում։ Նավապետ Ջեյմս Կուկը, որը 1769 թվականի հոկտեմբերին հասավ հեռավոր երկրի սահմաններին, առաջին եվրոպացին էր, որ կարողացավ անցնել ամբողջ Նոր Զելանդիայով և անցկացնել այն քարտեզի վրա։ 18-րդ դարի վերջերից սկսած` պարբերաբար այստեղ են այցելել բազմաթիվ հետախույզներ, միսիոներներ, ծովագնացներ, արկածախնդիրներ և առևտրականներ։ 1840 թվականին Բրիտանիայի և մաորիների միջև կնքվեց Վայթանգիի պայմանագիրը, որի համաձայն մաորիները նույն իրավունքներն էին ստանում ինչ որ ունեին բրիտանացիները։ Մնացած դարերում Նոր Զելանդիան գաղութանում է։ Եվրոպական տնտեսական և իրավական համակարգերի արմատավորումը բերեց տեղի բնակչության (մաորիներ) աստիճանաբար աղքատացմանը, որի հետևանքով իշխանությունն անցավ եվրոպացիների (պակեհա) ձեռքը։
Նոր Զելանդիայի խորհրդարանը 1890-ական թվականներից սկսած, ընդունեց մի շարք առաջադիմական նախաձեռնություններ, այդ թվում կանանց ընտրական իրավունքի և թոշակի հետ կապված։ Երկիրը մնում էր Բրիտանական կայսրության ակտիվ անդամը, այստեղից 110 հազար գաղթականներ մասնակցեցին Առաջին համաշխարհային պատերազմին։ Պատերազմից հետո Նոր Զելանդիան ստորագրեց Վերսալյան հաշտության պայմանագիրը և մտավ Ազգերի լիգայի մեջ։ Երկիրն ուներ անկախ ներքին քաղաքականություն, բայց միևնույն ժամանակ երկրի պաշտպանությունը առաջվա նման կազմակերպվում էր Մեծ Բրիտանիայի կողմից։
Պոլինեզյան շրջան
Նոր Զելանդիան ամենից ուշ բնակեցված վայրերից մեկն է։ Ռադիոածխածնային հետազոտությունը, անտառահատման վկայությունը և մաորիների միտոքոնդրիումային ԴՆԹ-ի փոփոխականությունը թույլ են տալիս ենթադրել, որ առաջին արևելյան պոլինեզիացիները Խաղաղ օվկիանոսի հարավային կղզիներով երկարատև ճանապարհորդություններից հետո՝ այստեղ են հաստատվել 1250-1300 թվականներին ։ Նորաբնակների մոտ աստիճանաբար ձևավորվեց սեփական մշակույթը և լեզուն, նրանք բաժանված էին իվաների (ցեղերի) և խապուների (տոհմերի, կլանների)։ Այս խմբերը համագործակցում էին, մրցում էին և պատերազմում։ Մաորիների մի մասը գաղթեց Չաթեմ կղզիներ, որտեղ վերածվեցին ուրիշ մշակույթ ունեցող մորիորիների ։ Մորիորիները 1835-1862 թվականներին գրեթե ամբողջությամբ ոչնչացան Թառանակի իվայի մաորիների կողմից նվաճվելով և եվրոպացիների կողմից բերած հիվանդությունների պատճառով։ 1862 թվականին կենդանի մնաց ընդամենը 101 մորիորի, իսկ վերջին հայտնի, զտարյուն մորիորին՝ Թոմմի Սոլոմոնը, մահացավ 1933 թվականին ։
Գաղութային շրջան
1891 թվականին իշխանության գլուխ եկավ առաջին կուսակցություն՝ Լիբերալ կուսակցությունը, որի ղեկավարն էր Ջոն Բալանսը։ Լիբերալ իշխանությունը, որն ավելի ուշ գլխավորում էր Ռիչարդ Սեդոնը, ընդունեց բազմաթիվ կարևոր սոցիալտնտեսական օրենքներ։ Նոր Զելանդիան 1893 թվականին դարձավ աշխարհում առաջին երկիրը, որը ընտրության ձայնի հնարավորություն տվեց կանանց։ 1894 թվականին առաջին անգամ աշխարհում Նոր Զելանդիան ընդունեց օրենք, որը կարգավորում էր գործատուների և պրոֆմիությունների միջև առաջացած վեճերը։ 1898 թվականին Սեդոնի կառավարությունը ծերության թոշակների մասին օրենք ընդունեց, դառնալով առաջինը Բրիտանակն կայսրությունում ։
Նոր Զելանդիայի խորհրդարանի հայցով 1907 թվականին Էդուարդ VII-ն այն հռչակեց Բրիտանական կայսրության դոմինիոն, որն արտահայտում էր նրա փաստացի ինքնիշխանությունը ։ Վեստմինիստերյան կանոնադրաությունն ընդունվել է 1947 թվականին, այն Նոր Զելանդիային հանեց բրիտանական խորհրդարանի որոշումների պարտադիր կատարման պարտականությունից ։
Նորագույն պատմություն
Նոր Զելանդիան մասնակցել է համաշխարհային քաղաքականությանը, մասնավորապես մասնակից է եղել Առաջի և Երկրորդ համաշխարհային պատերազմներին, որպես Բրիտանական կայսրության մաս ։ Այն նաև տուժել է Մեծ դեպրեսիայից ։ Դեպրեսիայի արդյունքում ընտրվեց առաջին լեյբորիստական կառավարությունը և սկսվեց պրոտեկցիոնիստական տնտեսությամբ համընդհանուր բարեկեցության պետության կառուցումը ։ Նոր Զելանդիայի ծաղկման շրջանը սկսվեց Երկրորդ աշխարհամարտից հետո, այդ ժամանակ մաորիները, աշխատանք գտնելու նպատակով, սկսեցին գյուղերից տեղափոխվել քաղաքներ ։ Առաջացավ մաորիների դժգոհության ալիք, նրանք բողոքում էին եվրոպակենտրոնության դեմ և զբաղվում էին այնպիսի հարցերով ինչպիսին են մաորիների մշակույթի ճանաչողության բարձրացման, Վայթանգիի պայմանագրի հետ կապված վեճերի կարգավորման հարցերը։ 1975 թվականին ստեղծվեց Վայթանգիի տրիբունալը, որի նպատակն էր պայմանագրի պայմանների ենթադրյալ խախտումների հետաքննությունը։ Կառավարությունը հաստատում է բազմաթիվ իվերի հետ վեճերի կարգավորման մասին, սակայն 2000-ական թվականներին անհամաձայնություններ առաջացան ափագծերի մակընթացային մասերի և ծովի հատակի պատկանելիության հետ կապված։ Նոր Զելանդիան աշխարհում առաջինն էր, որ 1987 թվականին օրենսդրորեն իր տարածքը հռչակեց ոչ միջուկային գոտի։ Այս կարգավիճակի ընդունման արդյունքն այն եղավ, որ Նոր Զելանդիան արգելեց իր տարածքային ջրեր մուտք գործել միջուկային զենքով զինված և միջուկային ուժային սարքավորումներ ունեցող նավերին։ Սա զգալիորեն սահմանափակեց ԱՄՆ-ի ռազմածովային ուժերին պատկանող նավերի մուտքը նորզելանդական նավահանգիստներ։
2013 թվականին Նոր Զելանդիայում օրինականացվեցին միասեռական ամուսնությունները։ Նոր Զելանդիան շարունակում է զարգանալ, որպես ժողովրդավարական երկիր, որը մասնակիցն է միջազգային տնտեսական և քաղաքական հարաբերություններին։ Նոր Զելանդիան մեծ ուշադրություն է դարձնում նաև խաղաղօկիանոսաասիական գոտու պետությունների հարաբերություններին։
Նոր Զելանդիայի պատմական տարեթվեր
1642 թվական դեկտեմբերի 13 - Հոլանդացի ծովագնաց Աբել Թասմանը (առաջին եվրոպացին ով հասավ այնտեղ) տեսավ Նոր Զելանդիայի ափերը։ Դա Հարավային կղզու արևմտյան ափերն էր։
1769 թվական հոկտեմբերի 6 - Բրիտանացի ծովագնաց Ջեյմս Կուկի ղեկավարած նավից տեսան Նոր Զելանդիայի ափերը։
1769 թվականի հոկտեմբերի 8 - Ջեյմս Կուկի արշավախմբի անդամները իջան Նոր Զելանդիայի ափ։ Ջեյմս Կուկն այս տարածքները հռչակում է Գեորգ III-րդի սեփականություն։
XIX-րդ դարի սկիզբ - Հրաձգային զենքերի ներմուծման արդյունքում տեղի ցեղերի միջև տեղի են ունենում Մուշկետային պատերազմներ։ 1814 թվական - Ստեղծվեց առաջին քրիստոնեական միսիոներական բնակավայրը։
1815 թվական - Երկրում ծնվեց առաջին եկվոր եվրոպացիների նորածինը։
1820 թվական - Մաորիների ցեղերից մեկի առաջնորդ Օի Հիկան առաջինն էր, ով այցելեց Մեծ Բրիտանիա։
1821 թվական - «Մուշկետային» անվանումը ստացած պատերազմի սկիզբը։
1823 թվական - Բրիտանական գաղութ Նոր Հարավային Ուելսի հրավասությունները, Նոր Զելանդիայում բնակվող, բրիտանացիների վրա մեծացավ։
1834 թվական - Մաորիների 34 ցեղերից բաղկացած «Միավորված ցեղերի կոնֆեդերացիան» ( Confederation of United Tribes) ստորագրում են «Նոր Զելանդիայի անկախության հռչակագիրը» ( Declaration of Independence of New Zealand): Ավելի ուշ նրանց են միանում ևս 18 ցեղ։
1840 թվական - Առաջին անգամ նորաբնիկները մաորիների «Te Whanganui a Tara» բնակավայրի տարածքում հիմնում են Պորտ Նիկոլսոնը։ Ավելի ուշ այստեղ հիմնվում է Հյուսիսային Նոր Զելանդիայի մայրաքաղաք Վելինգտոնը։ Կնքվեց Վայթանգիի պայմանագիրը, ըստ որի մաորիները հրաժարվեցին անկախության համար պայքարից, փոխարենը ստանալով իրենց իրավունքների ճանաչում կենտրոնական կառավարության կողմից։
1845 թվական - Պատերազմ դրոշաձողի համար (ավարտվեց հաջորդ տարում)։
1846 թվական - Հաստատվեց առաջին «Նորզելանդական կոնստիտուցիոնալ հրամանագիրը» ( New Zealand Constitution Act):
1848 թվական - Երկրում հայտնաբերվեց ածխի առաջին հանքավայրը։
1848 թվական - Հզոր երկրաշարժը գրեթե ամբողջությամբ ավերեց Վելինգտոն քաղաքը։
1852 թվական - Հաստատվում է երկրորդ «Նորզելանդական կոնստիտուցիոնալ հրամանագիրը» ( New Zealand Constitution Act), որն ամրապնդում էր Գլխավոր Ասամբլեյայի և 6 պրովինցիաների ընտրվաց կառավարման ձևը։
1854 թվական - Նոր Զելանդիայի Գլխավոր Ասամբլեյայի առաջին նստաշրջանի բացումը Օքլենդում։
1858 թվական - Ընտրվում է մաորիների առաջին թագավորը, ով թագադրումից հետո ստանում է Պոտատաու I (մաորիների լեզվով՝ Pōtatau I) անունը։
1859 թվական - Երկրում բացվեցին ոսկու առաջին հանքավայրերը։
1862 թվական - Երկրում բացվեց առաջին ներքին էլեկտրական հեռագրական հաղորդագրության գիծը։
1862 թվական - Նոր Զելանդիան սկսում է ոսկի արտահանել։ Նոր Զելանդիայում հանված ոսկու առաջին խմբաքանակը ուղարկվում է Լոնդոն։
1863 թվական - Բացվում է առաջին երկաթուղային գիծը, որն ուներ առաջնային շոգեքարշ։
1865 թվական - Երկրի ղեկավարության նստատեղը Օքլենդից տեղափոխվեց Վելինգտոն։
1866 թվական - Կուկի նեղուցով անցկացվեց հեռագրական մալուխ։
1870 թվական - Մեծ Բրիտանիայի զինված ուժերի վերջին ստորաբաժանումները լքում են Նոր Զելանդիան։
1873 թվական - Ստեղծվեց «Նորզելանդական շոգենավային ընկերությունը» ( New Zealand Shipping Company):
1874 թվական - Երկրում կառուցվեց առաջին շոգենավը։
1876 թվական - Անցկացվեց հեռագրական հաղորդագրության մալուխը, որը կապեց Նոր Զելանդիան Ավստրալիային։
1877 թվական - Ընդունվեց «Կրթության մասին հրամանագիրը» ( Education Act), որը հռչակում էր երկրում պարտադիր, անվճար աշխարհիկ կրթությունը։ 1881 թվական - «Թարառուա» նավը խորտակվեց, տանելով իր հետ 131 մարդու կյանք և դարձավ երկրի խոշորագույն աղետներից մեկը։
1882 թվական - Առաջին անգամ «Դաբեդին» նավով սառեցված միս արտահանվեց բրիտանական կղզիներ, սկսվեց մսի արտահանումը, որը այսօրվա Նոր Զելանդիայի տնտեսության հիմնական ճյուղերից է։
1883 թվական - Ստեղծվեց առաջին անմիջական շոգենավային ուղին Նոր Զելանդիայի և Մեծ Բրիտանիայի նավահանգիստների միջև։
1886 թվական - Երկրում բացվեցին առաջին նավթային հանքավայրերը (նավթահորեր)։
1890 թվական - Երկրի բոլոր տղամարդիկ ստացան ընտրական հավասար իրավունքներ, հասնելով ընտրական տարիքին։
1892 թվական - Ստեղծվեց մաորիների խորհրդարանը, որը կենտրոնական իշխանություններին էր ներկայացնում տեղաբնիկների իրավունքները։ Խորհրդարանի ղեկավարի կին՝ Մերի Թե Թաի Մանգակահիան ելույթ ունեցավ կանանց ընտրական իրավունք տալու մասին։ Վարչապետ ընտրվեց Ռիչարդ Սադոնը, որը երկրի պատմության ամենաարդյունավետ նորզելանդական քաղաքական գործիչներից էր։
1893 թվական - Երկրի բոլոր կանանց տրվեց հավասար ընտրական իրավունք, սրանով Նոր Զելանդիան դարձավ առաջին երկիրն աշխարհում, որը իր բոլոր քաղաքացիներին տվեց հավասար ընտրական իրավունք։
1896 թվական - Երկրում անցկացված մարդահամարը ցույց տվեց, որ կա 743 214 մարդ։
1896 թվական - Տեղի ունեցավ ֆիլմի տեսագրության առաջին խմբակային դիտումը։
1898 թվական - Երկիր բերվեց առաջին ավտոմեքենան։
1899 - Նոր Զելանդիայի զինվորական ստորաբաժանումները գնում են Մեծ Բրիտանիային օգնության՝ Հարավային Աֆրիկայի դեմ մղվող պատերազմում։ Այս իրադարձությունը առաջին արտագնա պատերազմն էր Նոր Զելանդիայի պատմության մեջ։
1901 թվական - Նոր Զելանդիան բռնակցեց Կուկի կղզիները։
1902 թվական - Մաորիների խորհրդարանը ցրվեց և մաորիները որոշեցին համագործակցել կենտրոնական իշխանությունների հետ։
1905 թվական - Մեծ Բրիտանիայում կայացավ Նոր Զելանդիայի ռեքբիի ազգային հավաքականի առաջին մրցափուլը։ Հենց այդ ժամանակ հավաքականը ստացավ իր «Օլլ Բլեքս» անունը, որը պահպանվել է մինչ այսօր (англ: All Blacks):
1907 թվական - Հզոր հրդեհը ավերում է խորհրդարանի շինությունը։
1908 թվական - Նոր Զելանդիայի բնակչության թիվը հատում է մեկ միլիոնի սահմանը։
1909 թվական - Երկրում մտցվում է պարտադիր ռազմական պատրաստություն։
1914 թվական - Նորզելանդական բանակային ստորաբաժանումները ուղևորվում են Եգիպտոս, այսպես սկսվում է Նոր Զելանդիայի մասնակցություն Առաջին համաշխարհային պատերազմին։
1918 թվական - Գրիպի համաճարակը խլում է 8500 մարդու կյանք։
1920 թվական - Ազգերի լիգայի որոշմամբ Նոր Զելանդիան՝ Արևմտյան Սամոան, ղեկավարելու մանդատ էստանում։
1935 թվական - Դրվեց Նոր Զելանդիայի երկու հիմնական կղզիների միջև կանոնավոր ավիափոխադրումների սկիզբը։
1936 թվական - Նոր Զելանդիայում մտցվում է 40 ժամյա աշխատանքային շաբաթը։
1939 թվական - Նոր Զելանդիան պատերազմ է հայտարարում Գերմանիային։ Պատերազմ հայտարարելուց մի քանի օր հետո, արդեն Նոր Զելանդիայի օդաչուները, Մեծ Բրիտանիայի երկնքում, մասնակցում էին ռազմական գործողություններին։
1940 թվական - Նորզելանդական էքսպեդիցիոն կորպուսի առաջին ստորաբաժանումները ուղևորվեցին Մերձավոր Արևելք։
1940 թվական - Նոր Զելանդիան պատերազմ է հայտարարում Իտալիային։
1942 թվական - Երկրում մտցվեց պարենամթերքի առևտրի կարգավորում, քանի որ կապված պատերազմական գործողությունների հետ, դրա քանակը չէր բավարարում։
1953 թվական - Նորզելանդացի ճանապարհորդ Էդուարդ Հիլարին բարձրանում է երկրագնդի ամենաբարձր գագաթ՝ Էվերեստ։
1957 թվական - Նոր Զելանդիան Անտարկտիդայում ստեղծում է սեփական հետազոտական բազան։
1958 թվական - Կառուցվեց առաջին գեոթերմիկ էլեկտրակայանը։
1964 թվական - Երկրի ամենախոշոր քաղաքի՝ Օքլենդի բնակչության թիվն անցավ կես միլիոնը։
1965 թվական - Նոր Զելանդիայի բանակային ստորաբաժանումները ուղևորվում են Վիետնամ։
1969 թվական - Ընտրական իրավունքի նվազագույն տարիքը իջեցվում է 20 տարեկան։ 1973 թվական - Նոր Զելանդիայի բնակչության թիվը հասնում է 3 միլիոնի։ 1975 թվական - Բացվում է ազգային հեռուստատեսության երկրորդ ալիքը։
1981 թվական - Նորզելանդացի օպերային երգչուհի Քերի Թե Կանավան արիա է կատարում արքայազն Չարլզի և Դիանա Սփենսերի հարսանիքին։ Հեռարձակմանը հետևում էր մոտ 600 միլիոն մարդ ամբողջ աշխարհում։
1985 թվական - Նոր Զելանդիան հռչակվեց ոչմիջուկային երկիր, և արգելեց իր տարածքային ջրեր մուտք գործել միջուկային զենքով զինված և միջուկային ուժային սարքավորումներ ունեցող նավերին, որը էականորեն սառեցրեց ԱՄՆ-ի հետ ունեցած հարաբերությունները։
1986 թվական - Ընդունվեց «Սահմանադրական հրամանագիր» ( Constitution Act), որը վերջապես արգելեց Մեծ Բրիտանիայի խորհրդարանին պարտադիր որոշումներ կայացնել Նոր Զելանդիայի համար։
1987 թվական - Մաորիների լեզուն ճանաչվեց երկրի երկրորդ պետական լեզուն (անգլերենի հետ համատեղ)։
1994 թվական - Նոր Զելանդիայի 250 զինվորականներ ուղարկվեցին Բոսնիա։
Արտաքին հղումներ
Կատեգորիա:Նոր Զելանդիայի պատմություն
Մատյաշ Ռակոշի
Ռակոշի Մատյաշ (Rákosi Mátyás, ), հունգարացի քաղաքական գործիչ։ Հունգարիայի սովետական հանրապետության շրջանում (1919) զբաղեցրել է առևտրի ժող․ կոմիսարի տեղակալի, հասարակական արտադրության ժող․ կոմիսարի պաշտոնները։ 1921-1924 թվականներին աշխատել է Կոմինտերնում։ Մասնակցել է Հունգարիայի կոմկուսի վերաստեղծմանը։ 1926 թվականի սեպտեմբերին ձերբակալվել և դատապարտվել է երկարատև բանտային կալանքի (կալանքից ազատվել է 1940 թվականի հոկտեմբերին)։ Հունգարիան ֆաշիզմի լծից ազատվելուց հետո (1945) մի շարք պատասխանատու պաշտոններ է զբաղեցրել կոմկուսում և երկրի կառավարությունում։ Գտնվելով այդ պաշտոններում Ռակոշի սոցիալիստական շինարարության գործում թույլ է տվել սխալներ (պլանային առաջադրանքների չհիմնավորված բարձրացում, կուսակցական կյանքի լենինյան նորմերի, սոցիալիստական օրինականության խախտումներ)։ 1956 թվականի հուլիսին Հունգարիայի աշխատանքի կուսակցության (ՀԱԿ) ԿԿ որոշմամբ ազատվել է ՀԱԿ ԿԿ առաջին քարտուղարի պաշտոնից և հանվել ՀԱԿ ԿԿ Քաղբյուրոյի կազմից։ 1962 թվականի օգոստոսին ՀՍԲԿ ԿԿ Ռակոշին հեռացրել է կուսակցությունից։
Ծանոթագրություններ
Կատեգորիա:Հունգարիայի քաղաքական գործիչներ
Սաբահաթին Ալի
Սաբահաթին Ալի (Sabahattin Аli, ), թուրք գրող։ Պատմվածքները, վիպակներն ու վեպերը գրված են քննադատական ռեալիզմի դիրքերից, պատկերում են Թուրքիայի կյանքը՝ սոցիալական հակասությունների ամբողջ սրությամբ։ Սաբահաթին Ալին համարվում է սոցիալիստական ռեալիզմի նախակարապետը թուրքական գրականության մեջ։ 1945 թվականից աշխատակցել է առաջադիմական մամուլին, հրատարակել «Մարկո Փասա» («Marko Pasa») երգիծաթերթը։ Սպանվել է Թուրքիայից հեռանալու փորձ կատարելիս։ Սահմանվել է թուրք նովելիստներին տրվող Սաբահաթին Ալիի անվան ամենամյա գրական մրցանակ։
Ծանոթագրություններ
Կատեգորիա:Թուրք գրողներ Կատեգորիա:Սպանված գրողներ Կատեգորիա:20-րդ դարի թուրք պատմվածագիրներ Կատեգորիա:Թուրք վիպասաններ Կատեգորիա:20-րդ դարի վիպասաններ Կատեգորիա:Թուրք լրագրողներ Կատեգորիա:Թուրք բանաստեղծներ Կատեգորիա:Թուրք կալանավորներ և ձերբակալվածներ Կատեգորիա:Թուրքիայում սպանված անձինք Կատեգորիա:Թուրք մարքսիստներ Կատեգորիա:Թուրք տղամարդ գրողներ Կատեգորիա:Թուրքիայի կալանավորներ և ձերբակալվածներ Կատեգորիա:Թուրք ուսուցիչներ Կատեգորիա:Թուրքիայում սպանված լրագրողներ Կատեգորիա:Թարգմանիչներ Կատեգորիա:20-րդ դարի լրագրողներ
Մարտեն դե Ռոն
Մարտեն դե Ռոն (Marten de Roon, ), հոլանդացի պրոֆեսիոնալ ֆուտբոլիստ։ Ներկայումս հանդես է գալիս Ատալանտայի և Նիդերլանդների ազգային հավաքականի կազմում։ Խաղում է կենտրոնական կիսապաշտպանի դիրքում ։
Սպարտա Ռոտերդամ
Դե Ռոնը Սպարտա Ռոտերդամի ակադեմիայի սան է։ Իր պրոֆեսիոնալ դեբյուտը նշեց 2010 թվականի մարտի 27-ին՝ Տվենտեի դեմ խաղում ։ 2011 թվականի օգոստոսի 12-ին դե Ռոնը հեռացվեց խաղադաշտից Հելմոնդ Սպորտի դեմ խաղում՝ կարմիր քարտ ստանալով փոխարինման մտնելուց 24 րոպե անց ։ Իր առաջին գոլը պրոֆեսիոնալ կարիերայում խփեց սեպտեմբերի 26-ին՝ Ալմերե Սիթիի դեմ խաղում ։ 2012 թվականի ապրիլի 20-ին նա հեռացվեց խաղադաշտից ԱԳՕՎՎ Ապելդորնի դեմ խաղում՝ ստանալով երկրորդ դեղին քարտը հանդիպման 18-րդ րոպեին ։ Սպարտա Ռոտերդամի կազմում դե Ռոնը անցկացրեց 65 հանդիպում՝ դառնալով 2 գոլի և 5 գոլային փոխանցման հեղինակ։
Հերենվեն
2012 թվականի ապրիլին դե Ռոնը 3 տարվա պայմանագիր կնքեց Հերենվենի հետ ։ Իր դեբյուտը ակումբի կազմում նշեց օգոստոսի 2-ին՝ Եվրոպայի Լիգայի որակավորման 3-րդ փուլի Ռապիդ Բուխարեստի դեմ խաղում՝ այս խաղում դառնալով գոլի հեղինակ ։ Իր առաջին գոլը Էրեդիվիզիում խփեց 2013 թվականի մարտի 9-ին՝ ՊՍՎ Էյնդհովենի դեմ խաղում ։ Հերենվենի ավագի թևկապով դե Ռոնը առաջին անգամ խաղադաշտ դուրս եկավ օգոստոսի 3-ին՝ ԱԶ Ալկմարի դեմ խաղում ։ 2014-15 մրցաշրջանում հոլանդացին դարձավ թիմի հիմնական ավագը։ 2015 թվականի փետրվարի 22-ին նա հեռացվեց խաղադաշտից Գրոնինգենի դեմ խաղում՝ ստանալով երկրորդ դեղին քարտը հանդիպման 83-րդ րոպեին ։ Հերենվենի կազմում դե Ռոնը անցկացրեց 104 հանդիպում՝ դառնալով 6 գոլի և 3 գոլային փոխանցման հեղինակ։
Ատալանտա
2015 թվականի հուլիսի 11-ին դե Ռոնը միացավ Ատալանտային ։ Իր դեբյուտը նշեց 2015 թվականի օգոստոսի 15-ին՝ Իտալիայի գավաթի Չիտադելլայի դեմ խաղում՝ այս խաղում դառնալով գոլի հեղինակ ։ Առաջին հանդիպումը Սերիա A-ում անցկացրեց օգոստոսի 23-ին՝ Ինտեր Միլանի դեմ խաղում ։ Դեկտեմբերի 6-ին դե Ռոնը գոլի և գոլային փոխանցման հեղինակ դարձավ Պալերմոյի դեմ խաղում՝ օգնելով Ատալանտային հաղթել 3-0 հաշվով ։ 2016 թվականի ապրիլի 10-ին նա հեռացվեց խաղադաշտից Տորինոյի դեմ խաղում՝ ստանալով երկրորդ դեղին քարտը հանդիպման ավելացված ժամանակում ։ 2015-16 մրցաշրջանում դե Ռոնը անցկացրեց 37 հանդիպում՝ դառնալով 2 գոլի և 2 գոլային փոխանցման հեղինակ ։
Միդլսբրո
2016 թվականի հուլիսի 4-ին դե Ռոնը 4 տարվա պայմանագիր կնքեց Միդլսբրոյի հետ  ։ Ակումբը նրա համար վճարեց 12 միլիոն ֆունտ ստերլինգ   ։ Իր դեբյուտը Միդլսբրոյի կազմում նշեց օգոստոսի 13-ին՝ Ստոկ Սիթիի դեմ խաղում՝ վնասվածք ստանալով և փոխարինվելով հանդիպման 22-րդ րոպեին ։ Իր առաջին գոլը խփեց նոյեմբերի 5-ին՝ Մանչեսթեր Սիթիի դեմ խաղում ։ 2017 թվականի ապրիլի 26-ին հոլանդացին խփեց Սանդերլենդի դեմ խաղի միակ գոլը՝ 1-0 հաշվով հաղթանակ պարգևելով իր թիմին ։ Միդլսբրոյի կազմում դե Ռոնը անցկացրեց 35 հանդիպում՝ դառնալով 5 գոլի հեղինակ ։